काम से निकाले गए कर्मियों को नहीं रखेंगे वापस
बालको प्रबंधन ने छंटनी के खिलाफ एक पखवाड़े से अनशन पर बैठे ठेका कामगारों को काम पर रखने से साफ मना कर दिया है। कंप्रेसिव बिल्डिंग में सोमवार को एचआर हेड कुमुद कुमार के साथ सीटू व एचएमएस के प्रतिनिधियाें की बैठक हुई। जिसमें कुमुद कुमार ने साफ लहजे में कहा कि वे छंटनी किए गए कर्मचारियों को काम पर वापस नहीं लिए जाएंगे। इस पर कर्मचारी नेताओं ने कहा कि वे अपना आंदोलन उग्र करेंगे।
बैठक के दौरान दोनों पक्षों में गरमा-गरम बहस होने की भी जानकारी मिली है। एचआर हेड ने चेतावनी भरे लहजे में कहा कि पंडाल गेट के सामने से हटा लंे अन्यथा उन्हें कार्रवाई करनी होगी। इस पर कर्मचारी प्रतिनिधियों ने भी कह दिया की प्रबंधन को जो करना है कर ले वे अपना आंदोलन समाप्त नहीं करंेगे। वैसे भी बेरोजगार होकर भूख मरने की स्थिति तो आ गई है। प्रबंधन गोली चला कर मार डाले। लेकिन वे अपना पंडाल नहीं हटाएंगे और न ही आंदोलन समाप्त करेंगे। बल्कि प्रबंधन के खिलाफ वे उग्र प्रदर्शन करेंगे। प्रबंधन की ओर से यह वार्ता आयाेजित की गई थी। कर्मचारी प्रतिनिधियों को सुबह 9 बजे उपस्थित होने को कहा गया था। वे समय पर भी पहुंच गए थे। लेकिन अधिकारियों की लेटलतीफी के कारण चर्चा 11 बजे शुरू हुई। सीटू के रामपूजन व एचएमएस के जावेद के नेतृत्व में बबलू नायक, संतोष साहू, रवि दास, आलोक, विरेन्द्र पाटिल समेत अन्य प्रतिनिधि उपस्थित थे। प्रबंधन की ओर से कहा गया कि आवश्यकता होने पर अस्थायी तौर पर उन्हें कार्य पर रखा जाएगा। लेकिन इसे कर्मचारी नेताओं ने खारिज कर दिया। प्रबंधन ने पंडाल हटाने के लिए बल प्रयोग करने का भी संकेत दिया है। इससे दोनों पक्षों में अब तलवारें खीच गई है। कर्मचारी नेताओं ने कहा है कि बैठक कर आगामी रणनीति तय करेंगे और प्रबंधन के खिलाफ आंदोलन तेज करेंगे।
श्रमिक संगठन की एकता में दरार : श्रमिक संगठन की एकता में दरार अब साफ दिखने लगा है। यही कारण है कि यूनियन के नेता एकजुट होकर आंदोलन में शामिल नहीं हो रहे हैं। वहीं प्रबंधन भी नेताओं से जोड़-तोड़ में जुटा हुआ है। सूत्रों के मुताबिक एक दिन पहले शहर के बाहर स्थित एक होटल में कुछ यूनियन नेताओं से अधिकारियों की बैठक हुई। इनमें से ज्यादातर बालको के कामगार भी नहीं है।
अधिकारियों की छंटनी के भी संकेत
कर्मचारियों के बाद अब बालको प्रबंधन अधिकारियों की छंटनी की तैयारी भी शुरू कर दी है। इस वजह से कुछ अधिकारियों को रिजाइन करने की चेतावनी पहले दी थी। अब उन पर दबाव बनाना शुरू कर दिया है। प्रबंधन उन्हें वीआरएस देने के मूड में नहीं है। इसका एक बड़ा कारण मोटी रकम देने से बचना है। एक अधिकारी का गेट पास सात दिन पहले निरस्त कर दिया। पहले उन पर रिजाइन के लिए दबाव बनाया गया था। 15 साल सेवा देने वाले इस अधिकारी के दो मासूम बच्चे हंै और अब वे भविष्य को लेकर चिंतित हैं। कर्मचारी नेताओं ने कहा है कि अगर प्रबंधन अपना रवैय्या नहीं बदला तो वे प्लांट का कामकाज ठप कर देंगे। साथ ही अधिकारियों को भी अब खुलकर सामने आने को कहा है।
यूनियन का धरना जारी
बालको में संयुक्त ट्रेड यूनियन ने तीसरे दिन भी धरना जारी रखा। परसाभाठा तिराहे में शनिवार को धरना शुरू हुआ। कर्मचारियों के थोक में ट्रांसफर करने, योग्यता के विपरित प्रकृति के कार्य में नियोजित करना समेत अन्य मांगों को लेकर कर्मचारी नेताओं ने प्रबंधन के खिलाफ मोर्चा खोल दिया है। साथ ही उन्होंने कहा है कि कोई भी कर्मचारी स्थानांतरित स्थल पर नहीं जाएंगे। उन्हें वर्तमान कार्यस्थल पर ही अटेंडेंस देना होगा। इस मांग को लेकर उन्होंने शनिवार को प्लांट के भीतर भी अभियान चलाया था। हालांकि इस धरना में सीटू के पदाधिकारी व सदस्य ही अभी शामिल हो रहे हैं।
जारी रखा जाएगा संघर्ष
अधिकारियों की प्लांट चलाने में कोई रूचि नहीं है। इसलिए वे कर्मचारियों को सेवा से बाहर करने में अपनी पूरी ऊर्जा लगा रहे हैं। साथ ही उनके निशाने पर अधिकारी भी हंै। कुछ अिधकारियों पर रिजाइन करने का दबाव बनाया गया है। एक अधिकारी का गेट पास भी निरस्त कर दिया है। अब आर-पार की लड़ाई लड़ने की योजना बनाई जा रही है। एसएन बनर्जी, कार्यवाहक अध्यक्ष, सीटू
आंदोलन करेंगे तेज
ठेका कामगारों की छंटनी निरस्त कर काम पर रखने समेत कर्मचारियों के स्थानांतरण का विरोध जारी रहेगा। 77 दिन से धरना निरंतर जारी है। अब आंदोलन तेज कर प्रबंधन की मनमानी रोकने के लिए कार्रवाई की जाएगी। अधिकारियों के खिलाफ भी प्रबंधन ने दबाव बनाना शुरू कर दिया है। इससे यह स्पष्ट है कि प्लांट बंद करने के उपाय में प्रबंधन जुटा है। बीएल नेताम, अध्यक्ष, एक्टू
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva